
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Lučenec 36P/11/2024 6624204728 29. 07. 2025 JUDr. Lucia Šupenová ECLI:SK:OSLC:2025:6624204728.3
ROZSUDOK V MENE SLOVENSKEJ REPUBLIKY Okresný súd Lučenec pred sudcom JUDr. Lucia Šupenová vo veci starostlivosti o maloleté dieťa: A. B., nar. XX.XX.XXXX, bytom ako matka, zast. kolíznym opatrovníkom: Úradom práce, sociálnych vecí a rodiny Veľký Krtíš, dieťa rodičov: matka C. C., nar. XX.XX.XXXX, trvale bytom: D. E. XXX/XX, XXX XX F. B., prechodne bytom: G. H. I. XXX/XX, XXX XX F. B., štátna občianka SR, otec J. B., nar. XX.XX.XXXX, trvale bytom: D. XX, XXX XX F. B., štátny občan SR, o návrhu matky o zmenu priezviska, takto rozhodol: I. Súd u d e ľ u j e matke maloletého dieťaťa C. C., nar. XX.XX.XXXX súhlas k podaniu žiadosti o zmenu priezviska maloletého dieťaťa A. B., nar. XX.XX.XXXX na priezvisko „C.“ namiesto otca maloletého dieťaťa J. B., nar. XX.XX.XXXX. II. Žiaden z účastníkov n e m á nárok na náhradu trov konania. odôvodnenie: 1.Podľa § 2 ods. 1 Civilného mimosporového poriadku na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 2.Podľa § 221 písm. a/ Civilného sporového poriadku písomné vyhotovenie rozsudku nemusí obsahovať odôvodnenie ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania, alebo b/ to ustanovuje tento zákon. 3.Na pojednávaní súd vyhlásil rozsudok, pričom prítomní účastníci konania sa vzdali následne práva podať odvolanie. Z tohto dôvodu súd pri vypracovaní písomného rozsudku postupoval v súlade s dikciou § 221 CSP v spojení s ustanovením § 2 ods. 1 CMP. 4.O trovách konania súd rozhodol podľa § 52 Civilného mimosporového poriadku, žiaden z účastníkov nemá nárok na náhradu trov konania, ak tento zákon neustanovuje inak. Poučenie: Proti rozsudku nie je možné podať odvolanie. Podľa § 368 Civilného sporového poriadku, osoba oprávnená podať odvolanie sa môže odvolania vzdať. Vzdať sa odvolania možno len voči súdu, a to až po vyhlásení rozsudku. Podľa § 227 ods. 1 Civilného sporového poriadku, doručený rozsudok, ktorý nemožno napadnúť odvolaním je právoplatný.
Podľa § 227 ods. 2 Civilného sporového poriadku, ak proti rozsudku nemožno podať odvolanie je právoplatný doručením. Podľa § 376 ods. 1, ods. 2 Civilného mimosporového poriadku, ak povinný dobrovoľne nesplní, čo mu ukladá vykonateľný exekučný titul, môže oprávnený podať návrh na nariadenie výkonu rozhodnutia. Súd môže nariadiť výkon rozhodnutia aj bez návrhu.

Zdroj: KAUZIS.SK – https://www.kauzis.sk/judikatura/r/ECLI:SK:OSLC:2025:6624204728.3 (dáta aktuálne k 12. 11. 2026). Záväzné je znenie zverejnené súdom.




